ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ЦЕНТРАЛНОМ РЕГИСТРУ ОБАВЕЗНОГ СОЦИЈАЛНОГ ОСИГУРАЊА

Члан 1.

У Закону о Централном регистру обавезног социјалног осигурања („Службени гласник РС”, брoj 95/18), у члану 10. став 1. тачка 6) после речи: „обавезно социјално осигурање” додају се речи: „и порезу на доходак грађана”.

Члан 2.

У члану 11. став 4. тачка 1) после 25. алинеје додаје се алинеја 26, која гласи:

„ - податке о порезу на доходак грађана;”.

Члан 3.

У члану 22. после речи: „примаоца прихода” додају се речи: „и порезу на доходак грађана”.

Члан 4.

У члану 23. став 1. после речи: „обавезно социјално осигурање” додају се речи: „и порезу на доходак грађана”.

У ставу 2. после речи: „обавезно социјално осигурање” додају се речи: „и порез на доходак грађана”.

Члан 5.

У члан 46. став 1. речи: „до 1. јануара 2020. године” замењују се речима: „до 1. јануара 2021. године”.

Члан 6.

У члану 47. речи: „годину дана” замењују се речима: „две године”.

Члан7.

Овај закон ступа на снагу осмог дана од дана објављивања у „Службеном гласнику Републике Србије”.

**О Б Р А З Л О Ж Е Њ Е**

1. **УСТАВНИ ОСНОВ**

Уставни основ за доношење овог закона садржан је у члану 97. тачка 8. Устава Републике Србије, којим је прописано да Република Србија уређује и обезбеђује, поред осталог, систем у области социјалног осигурања, као и у члану 123. тачка 4. којим је прописано да Влада предлаже Народној скупштини законе и друге опште акте и даје о њима мишљење кад их доноси други предлагач.

1. **РАЗЛОЗИ ЗА ДОНОШЕЊЕ ЗАКОНА**

Основни разлог за доношење овог закона јесте обезбеђивање законског основа за размену података о порезу на доходак грађана између Централног регистра обавезног социјалног осигурања (у даљем тексту: Централни регистар) и Пореске управе, а које Пореска управа прикупља у оквиру обједињене наплате пореза и доприноса по одбитку.

Наиме, како је Централни регистар пре свега електронски вођена база података и електронски сервис који се заснива на информационим технологијама, неопходно је обезбедити и законски основ за размену података и повезивање са другим регистрима и евиденцијама у Републици Србији, како би се ефикасније испоштовали захтеви у погледу електронске размене података државних органа, односно развоја Е - управе, а све у циљу повећања ефикасности како Централног регистра, тако и других органа и организација корисника података из Централног регистра.

С обзиром на то да се у оквиру органа корисника података Централног регистра јавила потреба размене податка који се односи и на порез на доходак грађана, неопходно је прописати законски основ за евиденцију овог податка у Јединственој бази Централног регистра.

Поред наведеног, овим законом предвиђа се продужење рока за ажурирање података у Јединственој бази Централног регистра обавезног социјалног осигурања на две године од почетка примене Одлуке о Јединственом кодексу шифара за уношење и шифрирање података у евиденцијама у области рада („Службени гласник РС”, број 56/18), као и продужење рока за успостављање Регистра запослених, изабраних, именованих, постављених и ангажованих лица код корисника јавних средстава у оквиру информационог система Централног регистра.

1. **ОБЈАШЊЕЊЕ ПОЈЕДИНАЧНИХ РЕШЕЊА У ЗАКОНУ**

Чл. 1-4. овог закона допуњује се садржина Јединствене базе података Централног регистра обавезног социјалног осигурања, чиме ће се омогућити размена података између Централног регистра обавезног социјалног осигурања и Пореске управе у делу који се односи на размену података о порезу на доходак грађана, који представља саставни део пореске пријаве пореза по одбитку, као и обједињене наплате.

Чланом 5. овог закона одлаже се преузимање послова вођења Регистра запослених, изабраних, именованих, постављених и ангажованих лица код корисника јавних средстава до 1. јануара 2021. године

Чланом 6. овог закона продужава се рок за ажурирање података који се односе на занимање, према класификацији занимања, које се захтева за радно ангажовање на одређеним пословима, односно радном месту и врсту и ниво квалификације који су услови за радно ангажовање на одређеним пословима, односно радном месту и врсту и ниво квалификације које лице има.

Чланом 7. овог закона прописано је његово ступање на снагу.

**IV. ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА**

За спровођење овог закона није потребно обезбедити додатна финансијска средства у буџету Републике Србије.

**V. ПРЕГЛЕД ОДРЕДАБА КОЈЕ СЕ МЕЊАЈУ И ДОПУЊУЈУ**

Члан 10.

Централни регистар обавља послове из области обавезног социјалног осигурања који се односе на:

1) успостављање и вођење Јединствене базе података;

2) вођење Регистра запослених, изабраних, именованих, постављених и ангажованих лица код корисника јавних средстава (у даљем тексту: Регистар);

3) регистрацију осигураника и осигураних лица;

4) додељивање јединственог броја;

5) евиденцију регистрованих обвезника доприноса, на основу података преузетих од органа и организација надлежних за регистрацију;

6) евиденцију о основицама доприноса и уплаћеним доприносима за обавезно социјално осигурање И ПОРЕЗУ НА ДОХОДАК ГРАЂАНА по свим основама и периодима на које се те уплате односе;

7) евидентирање обрађених података о обрачунатим и наплаћеним доприносима за обавезно социјално осигурање по послодавцу, односно исплатиоцу прихода на месечном нивоу;

8) додатна анализа података о обрачунатим и наплаћеним доприносима за обавезно социјално осигурање по осигуранику по свим основама приликом сваке исплате и извештавање Пореске управе о уоченим неправилностима;

9) евидентирање обрађених података о обрачунатим и наплаћеним доприносима за обавезно социјално осигурање по осигуранику на месечном нивоу;

10) усаглашавање података о обвезницима доприноса и осигураним лицима којима располажу Пореска управа, организације за обавезно социјално осигурање и други органи и организације;

11) комплексну и свеобухватну анализу унетих и обрађених података у роковима предвиђеним законом и указивање надлежним органима на уочене неправилности;

12) анализу унетих и обрађених података ради израде извештаја заинтересованим корисницима, у складу са законом и другим прописима;

13) свакодневну размену обрађених података о обрачунатим и плаћеним доприносима са законом дефинисаним корисницима;

14) обезбеђивање техничких услова за међусобно повезивање и усклађивање рада субјеката повезаних у систем Централног регистра у вези са достављањем података;

15) обезбеђивање електронске повезаности са другим регистрима и базама података које се воде у Републици Србији, а имају значаја за обвезнике доприноса и осигурана лица.

Централни регистар обавља и друге послове везане за успостављање, вођење и одржавање јединствене базе прописане законом и другим прописима.

Члан 11.

Централни регистар води Јединствену базу података осигураника, осигураних лица и евиденцију обвезника доприноса.

Јединствена база података из става 1. овог члана успостављена је на основу постојећих база података које воде организације обавезног социјалног осигурања и Пореска управа.

Подаци о осигураницима, осигураним лицима и обвезницима уплате доприноса уносе се у јединствену базу Централног регистра регистрацијом осигураника и осигураних лица подношењем јединствене пријаве у електронском облику и ажурирањем података из постојећих надлежних регистара, база података и службених евиденција, које се воде у Републици Србији.

Регистар осигураника, односно осигураних лица, као и евиденција обвезника доприноса у јединственој бази података садржи следеће податке:

1) за осигуранике:

- јединствени матични број грађана;

- лични број осигураника;

- презиме и име;

- пол;

- име једног родитеља;

- евиденциони број за стране држављане;

- јединствени број додељен од стране Централног регистра;

- дан, месец и годину рођења;

- општину, место и адресу пребивалишта;

- држављанство;

- занимање, према класификацији занимања, које се захтева за радно ангажовање на одређеним пословима, односно радном месту;

- врсту и ниво квалификације, односно образовања који су услови за радно ангажовање на одређеним пословима, односно радном месту;

- врсту и ниво квалификације, односно образовања које лице има;

- датум почетка осигурања;

- основ осигурања;

- број часова проведених на раду недељно;

- врсту радног ангажовања (радни однос и рад ван радног односа);

- податак о запослењу код више послодаваца;

- датум дејства промене у току осигурања;

- датум и основ престанка осигурања;

- посебне податке о осигуранику;

- да ли је осигураник корисник права из пензијског и инвалидског осигурања;

- прекид осигурања због мировања;

- основице доприноса за обавезно социјално осигурање, висину уплаћених доприноса за обавезно социјално осигурање и период на који се та уплата односи;

- податке о уплати доприноса по основу уговорене накнаде;

- ПОДАТКЕ О ПОРЕЗУ НА ДОХОДАК ГРАЂАНА;

2) за осигурана лица:

- презиме и име;

- јединствени матични број грађана;

- лични број осигураног лица;

- јединствени број додељен од стране Централног регистра;

- пол;

- дан, месец и годину рођења;

- сродство са осигураником;

- адресу пребивалишта;

3) за обвезнике доприноса:

- назив и седиште обвезника плаћања доприноса;

- јмбг предузетника/физичког лица;

- општину седишта правног лица, предузетника, адресу физичког лица;

- седиште и адресу места рада;

- шифру делатности;

- матични број регистра и порески идентификациони број послодавца;

- општину у којој се налази непокретност;

- јединствени број додељен од стране Централног регистра;

- адресу електронске поште обвезника подношења пријаве (имејл);

- датум почетка, престанка и промене у пословању.

Јединствена база података Централног регистра води се по прописаним јединственим методолошким принципима, а подаци се уносе у базу према прописима о јединственом кодексу шифара.

Члан 22.

Пореска управа је дужна да Централном регистру доставља ажурне податке о обрачунатим и плаћеним доприносима за обавезно социјално осигурање физичких лица - примаоца прихода И ПОРЕЗУ НА ДОХОДАК ГРАЂАНА, на основу пореске пријаве за порез и доприносе који се плаћају по одбитку.

Члан 23.

Пореска управа је дужна да Централном регистру доставља податке о обрачунатим и плаћеним доприносима за обавезно социјално осигурање И ПОРЕЗУ НА ДОХОДАК ГРАЂАНА за обвезнике самосталних делатности, обвезнике који обављају пољопривредну делатност, као и посебне категорије обвезника.

Централни регистар нема право мењања података који се односе на обрачунате и плаћене доприносе за обавезно социјално осигурање И ПОРЕЗ НА ДОХОДАК ГРАЂАНА, већ само право додатне анализе и извештавања о уоченим неправилностима.

Податке о основици, обрачунатим и плаћеним доприносима Централни регистар је дужан доставити организацијама обавезног социјалног осигурања на недељном нивоу.

Организације обавезног социјалног осигурања податке о основицама и обрачунатим и плаћеним доприносима могу добити и упитом над базом података Централног регистра.

Након обраде података који се односе на основицу доприноса, висину уплаћеног доприноса и периоде на које се те уплате односе, Централни регистар ће ове податке за сваког осигураника на месечном нивоу приказати на свом порталу.

Члан 46.

Централни регистар преузима послове вођења Регистра у складу са одредбама овог закона у року од годину дана од дана ступања на снагу овог закона, а најкасније ~~до 1. јануара 2020. године~~ ДО 1. ЈАНУАРА 2021. ГОДИНЕ.

Корисници јавних средстава ће податке потребне за вођење Регистра, до преузимања вођења Регистра од стране Централног регистра, достављати Министарству финансија - Управи за трезор, на обрасцима и на начин утврђен прописима који су важили до ступања на снагу овог закона, а након тога у складу са актом из члана 27. став 3. ovog zakona.

Члан 47.

Подносиоци јединствене пријаве су дужни да у року од ~~годину дана~~ ДВЕ ГОДИНЕ од дана почетка примене Одлуке о Јединственом кодексу шифара за уношење и шифрирање података у евиденцијама у области рада ("Службени гласник РС", број 56/18) у Јединственој бази изврше ажурирање података из члана 11. став 4. тачка 1) ал. 11-13. овог закона.